Diari Oficial de la Generalitat Valenciana


Sumari del DOGV 2280, del 02-06-1994 (1994/831615)

RESOLUCIÓ de 23 de maig de 1994, del conseller d'Economia i Hisenda, per la qual s'aproven les bases que han de regir la constitució de una borsa per a la contractació de personal laboral per a la realització d'obres o serveis determinats i per a la contractació d'assistències tècniques en obres d'edificació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2280

Data del DOGV
:   02-06-1994

Secció del DOGV
:   ALTRES DISPOSICIONS

Número del document
:   1994/831615


Data del document
:   23-05-1994

Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 23 de maig de 1994, del conseller d'Economia i Hisenda, per la qual s'aproven les bases que han de regir la constitució de una borsa per a la contractació de personal laboral per a la realització d'obres o serveis determinats i per a la contractació d'assistències tècniques en obres d'edificació. [94/3600]  
Aquesta Conselleria necessita constituir borses de treball per a la contractació de personal laboral per a la realització d'obres o serveis determinats o per a la contractació d'assistències tècniques en obres d'edificació, per la qual cosa, en virtut de les facultats conferides en l'article 35 de la Llei 5/1083, de 30 de desembre, del Govern Valencià, i d'acord amb el que disposa el Reial Decret 21'4/1984, de 21 de novembre, el Decret 1005/1974, de 4 d'abril, i el Reial Decret 1465/1985, de 17 de juliol, s'aproven les bases següents:  
Primera. Objecte  
Constituir una borsa d'ofertes que permeta la selecció més adequada, una vegada valorades les propostes objectivament, per a la contractació de:  
1. Personal laboral per a la realització de treballs en serveis determinats.  
2. Serveis d'assistència tècnica, en obres d'edificació, pel procediment d'adjudicació directa.   
Els treballs consistiran fonamentalment en la redacció de projectes i direccions facultatives d'obres d'edificació en l'àmbit de la Comunitat Valenciana.  
Segona. Concurrents  
2.1 Contractació laboral.  
Podran presentar ofertes els professionals que es troben en possessió de la titulació necessària (arquitectes superiors o arquitectes tècnics, enginyers superiors industrials, enginyers tècnics i delineants).  
2.2 Serveis d'assistència tècnica.  
Podran presentar ofertes els professionals que es troben en possessió de la titulació indicada en l'apartat anterior i les empreses constituïdes pels professionals, que tinguen com a objecte social la redacció de projectes i la direcció d'obres.  
Tercera. Període de vigència  
Les borses que es constituesquen tindran com a període de vigència màxim fins al 31 de gener de 1996, i en tot cas, fins a quedar constituïda la corresponent a 1996.  
Quarta. Ofertes i documentació  
4.1 Contractació laboral.  
Els professionals que vulguen participar en aquesta borsa hauran de presentar la documentació següent:  
a) Instància segons el model de l'annex I.  
b) Fotocòpia de la titulació.  
c) Fotocòpia del DNI i NIF.  
d) Declaració d'estar facultat per a contractar amb l'administració, segons el model de l'annex III.  
e) Compromís d'aportar al seu moment certificació mèdica acreditativa que es troba en adequades condicions higiènico-sanitàries per a la prestació del servei.  
f) Currículum del sol·licitant.  
4.2 Serveis d'assistència tècnica.  
Els professionals a títol individual o les empreses a què fa referència l'apartat 2.2, podran presentar oferta tant per a la redacció de projectes com per a la direcció d'obres.  
En el supòsit d'empreses, hauran d'ajuntar a l'oferta relació del personal facultatiu i la seua titulació.  
Les instàncies es redactaran d'acord amb l'annex II d'aquesta resolució i seran firmades pels professionals o, si s'escau, pels representants legals de les empreses.  
Presentaran dos sobres on es farà constar a la part exterior {REF Sol·licitud per a participar en la borsa d'ofertes d'assistència tècnica en obres d'edificació}.  
- Sobre A. Documentació administrativa. S'hi inclouran els documents següents:  
a) Instància segons el model de l'annex II.  
b) Declaració d'estar facultat per a contractar amb l'administració segons el model de l'annex III.  
c) DNI i NIF: tant dels professionals en règim individual, com del firmant en representació d'una empresa.  
d) Alta en l'Impost sobre Activitats Econòmiques i rebut acreditatiu de l'últim pagament efectuat.  
e) Escriptura de constitució de la societat empresarial i l'atorgament de poders, inscrits tots dos com cal en el registre mercantil i, pel que fa referència als poders, validats per qualsevol servei jurídic de la Generalitat Valenciana.  
f) Document de classificació, en cas de tenir-ne, de l'empresa, expedida per l'òrgan competent del Ministeri d'Hisenda.  
L'aportació de la documentació ara exigida ho és als efectes estrictes de participació en la borsa d'assistències tècniques de referència, per la qual cosa no eximirà de la nova, total i actualitzada aportació cada vegada que l'ara sol·licitant resulte adjudicatari d'una determinada contractació.  
En aquest cas, i com a requisit previ a la firma del corresponent contracte, s'hauran de presentar en les dependències del servei de Gestió Immobiliària, per a la confrontació, els documents originals de les fotocòpies compulsades, que quedaran en l'expedient.  
Així mateix, i quan ja es tinga la condició d'adjudicatari, s'haurà d'acreditar documentalment els diversos aspectes implícits en la declaració expressa i responsable subscrita pel sol·licitant.  
En aquest sentit, i pel que fa a les obligacions tributàries o de Seguretat Social, s'haurà de fer el que disposa el RD 1462/85, de 3 de juliol, i posterior normativa de desplegament.  
- En el sobre B. Referències tècniques.  
a) Currículum dels professionals inclosos en la relació o l'individual del sol·licitant.  
b) Disponibilitat d'oficina tècnica en la Comunitat Valenciana.  
c) Declaració de la situació laboral del sol·licitant.  
S'hi haurà d'adjuntar compromís de comunicar per escrit a la Direcció General de Patrimoni i Nòmines qualsevol variació que es produesca en la situació laboral del sol·licitant o dels professionals inclosos en l'empresa peticionària.  
d) Preferències geogràfiques d'actuació.  
Cinquena. Lloc de presentació  
Les ofertes es presentaran en el Registre General de qualsevol de les següents dependències administratives:  
- Serveis centrals: carrer del Palau, núm. 12, Valencia.  
- Serveis territorials de la Conselleria d'Economia i Hisenda. carrer de Churruca, núm. 25, Alacant.  
- Serveis territorials de la Conselleria d'Economia i Hisenda. Plaça de Tetuan, núm. 38-39, Castelló de la Plana.  
- Serveis territorials de la Conselleria d'Economia i Hisenda. Avinguda del Baró de Càrcer, núm. 48, Valencia.  
Sisena. Termini de presentació  
El termini d'admissió d'ofertes serà de 15 dies hàbils comptats a partir de l'endemà de la publicació de la convocatòria en el Diari Oficial de la Generalitat Valenciana.  
Setena. Comissió de selecció  
Una vegada acabat el termini de presentació d'ofertes es constituirà una comissió d'avaluació presidida pel director general de Patrimoni i Nòmines i constituïda per tres vocals que seran tècnics designats a l'efecte per aquesta conselleria i hi actuarà com a secretari del cap del servei de Gestió Immobiliària. A la vista de la documentació corresponent es formaran les relacions de borses de treball per l'ordre de puntuació corresponent, que servirà de base per a formulació de contractes laborals o contractes d'assistència tècnica, segons pertoque.  
Valencia, 23 de maig de 1994.- El conseller d'Economia i Hisenda: Aurelio Martínez Estévez.  
ANNEX I  
Model de sol·licitud  
(Contractació laboral)  
..., major d'edat, amb DNI ... i domicili a ... telèfon ... i número de fax ...  
EXPOSE: Que assabentat de l'anunci publicat per a constituir una borsa d'ofertes per a la contractació laboral per obra o serveis determinats, dependent de la Direcció General de Patrimoni i Nòmines, manifeste conéixer les bases de la convocatòria, reunir els requisits exigits en aquestes bases i, en general, els necessaris per a formalitzar contractes amb l'administració.  
SOL·LICITE: Ser admés en la borsa d'ofertes esmentada, i a aquest efecte adjunte per ordre numèric la documentació que exigeixen aquestes bases, i manifeste el meu desig de formalitzar contracte laboral quan hi siga requerit.  
(Data i firma)  
ANNEX II  
..., en nom propi/o en representació de l'empresa ... amb CIF núm. ... i domicili a efectes de notificacions a ... telèfon ... i número de fax ...  
EXPOSE: Que, assabentat de l'anunci publicat per a constituir una borsa d'ofertes d'assistència tècnica en obres d'edificació de la Direcció General de Patrimoni i Nòmines, manifeste conéixer les bases de la convocatòria, reunir els requisits exigits en aquestes bases i, en general, els necessaris per a formalitzar contractes amb l'administració.  
SOL·lICITE: Ser admés en la borsa d'ofertes esmentada, i a aquest efecte adjunte per ordre numèric la documentació que exigeixen aquestes bases, i manifeste el meu desig de formalitzar contracte d'assistència tècnica quan hi siga requerit.  
(Data i firma)  
ANNEX III  
Declaració  
(Contractació laboral i assistències tècniques)  
..., amb NIF núm. ..., en nom propi o en representació de l'empresa ... manifeste que no em trobe sotmés en cap de les causes previstes en l'article 9 de la Llei de Contractes de l'Estat, segons la redacció que en fa el Reial Decret Legislatiu 931/86, de 2 de maig.  
La qual cosa declare lliurement i responsablement a efectes del que preveu l'articles esmentat.  
(Data i firma)